

REPUBLIKA HRVATSKA

KRAPINSKO ZAGORSKA ŽUPANIJA

OPĆINA HRAŠĆINA

NAČELNIK

KLASA: 400-06/21-01/01

URBROJ: 2211/03-02-21-03

U Trgovišću, 12.11.2021.

**VODIČ ZA GRAĐANE-**

**PRORAČUN U MALOM**

Poštovani građani Općine Hrašćina,

Kako bismo Vas informirali, te pružili jednostavniju sliku svega onoga što je zapravo Proračun, od čega se sastoji i što se iz njega sve financira pripremili smo ovaj osvrt, s ciljem da budemo što otvoreniji za sve Vas, te zbog same transparentnosti i dostupnosti podataka dajemo uvid u slijedeće informacije:

**PRORAČUN**

je temeljni financijski dokument Općine Hrašćina koji utvrđuje plan financiranja svih aktivnosti i projekata za proračunsku, odnosno kalendarsku godinu. Proračun je akt kojim se procjenjuju prihodi i primici te rashodi i izdaci za jednu godinu. Uz proračun se donosi i projekcija ukupnih prihoda i primitaka te rashoda i izdataka za naredne dvije godine. Ukupna visina planiranih prihoda i raspoloživih sredstava iz prethodne godine mora pokrivati ukupnu visinu planiranih rashoda. Proračun kao i projekciju, na prijedlog Općinskog načelnika donosi predstavničko tijelo Općine Hrašćina, odnosno Vama poznatije kao Općinsko vijeće, a koje ste Vi izabrali na prošlim izborima. Proračun Općine Hrašćina nakon donošenja objavljuje se u "Službenom glasniku Krapinsko-zagorske županije" te je dostupan na internet stranici Općine Hrašćina

www.opcina-hrascina.hr.

Proračun se sastoji od općeg i posebnog dijela.

**A) Prihode proračuna čine:**

* + porezi ( prirez i porez na dohodak, porez na promet nekretnina, porez na kuće za odmor, porez na korištenje javnih površina, porez na potrošnju)
  + pomoći iz proračuna i inozemstva
  + prihodi od imovine (zakupnine i najamnine, naknade za koncesije,...)
  + prihodi od administrativnih pristojbi i naknada ( grobna naknade, vodni doprinos, doprinos za šume, komunalna naknada i doprinos)
  + prihodi od prodaje proizvoda i pruženih usluga
  + prihodi od donacija
  + kazne, upravne mjere i ostali prihodi

Namjenski prihodi :

1. komunalna naknada - koristi se za komunalne programe ( održavanje javnih površina, nerazvrstanih cesta, groblja, javne rasvjete)
2. komunalni doprinos – koristi se za gradnju nerazvrstanih cesta, javne rasvjete, groblja i javnih površina
3. vodni doprinos – koristi se za izgradnju komunalno-vodnih građevina
4. šumski doprinos- izgradnja komunalne infrastrukture

Nenamjenski prihodi: ( porezi, zakupi, koncesije, ostali prihodi)

* + služe za financiranje svih vrsta rashoda, a ponajprije se troše na predškolski odgoj, osnovno i srednje školovanje, vatrogastvo, sport, kulturu, socijalnu skrb, zdravstvo i dr.)

**B) Rashodi poslovanja sastoje se od:**

* + rashoda za zaposlene
  + materijalnih rashoda ( uredski materijal, energija, dijelovi za tekuće i investicijsko održavanje groblja i javnih površina, poštarina, tekuće održavanje opreme i građevinskih objekata, tekuće i investicijsko održavanje po mjesnim odborima, komunalne usluge- odvoz smeća sa javnih površina, groblja, veterinarske usluge, reprezentacija te ostale vrste rashoda)
  + financijski rashodi ( usluge platnog prometa, zatezne kamate i sl.)
  + subvencije
  + pomoći dane unutar države i u inozemstvo
  + naknade građanima i kućanstvima
  + donacije i ostali rashodi

Rashodi za nabavu nefinancijske imovine te nabava i izgradnja dugotrajne imovine ( javna rasvjeta, izgradnja objekata – Društveni dom u Gornjem Kraljevcu i u Hrašćini, cesta, nogostupa, dječjih igrališta, mlin Tomašković, Izmjena i dopuna Prostornog plana Općine Hrašćine…)

***Rashodi proračuna koji su unaprijed zadani*** (zakonske obveze):

* + predškolski odgoj
  + socijalna skrb i zdravstvo
  + javne potrebe u kulturi i športu
  + protupožarna i civilna zaštita
  + komunalno gospodarstvo ( održavanje i gradnja objekata)
  + zaštita okoliša
  + prostorno planiranje
  + materijalni rashodi i plaće
  + uz to postoje još i dodatni standardi vezani za javne potrebe kao što su : sufinanciranje rada udruga, briga o djeci i starijima (naknade za novorođenčad, sufinanciranje prijevoza učenika, školske kuhinje, stipendiranje učenika i studenata, sufinanciranje cijene dječjeg vrtića, sufinanciranje nabave radnih bilježnica, sufinanciranje smještaja u učeničkim domovima, i dr.)

Dakle, kao što možete i sami vidjeti ***velik dio našeg proračuna*** već je ***unaprijed*** ***"definirano utrošen".*** Napominjemo da će Općina Hrašćina i u narednim godinama nastojati zadržati, ako ne i povećati obim sadašnjeg financiranja javnih potreba ( financiranje rada Male škole, sufinanciranje dječjih vrtića, stipendiranje učenika i studenata, naknade za novorođene bebe, troškovi stanovanja i ogrjeva, sufinanciranje nabave radnih bilježnica, sufinanciranje cijene prijevoza učenika srednjih škola, sufinanciranje smještaja u učeničkim domovima), sufinanciranje rada svih udruga s našeg područja pa i šire. Nadalje ćemo u skladu s mogućnostima voditi brigu o tekućem i investicijskom održavanju opreme, objekata i komunalnih građevina, brinuti o urednosti okoliša i krajolika.

Nadamo se da ćemo uz Vašu prijeko potrebnu podršku i pomoć te međusobnu suradnju, a nadasve uz financijsku pomoć iz državnog i županijskog proračuna biti u mogućnosti realizirati **ciljeve, ideje i želje:**

* + rekonstrukcija zgrade doma kulture u Trgovištu – prijavljeno na natječaj M7.4.1-3.-Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukuru˝
  + projektna dokumentacija za izgradnju dječjeg vrtića
  + rekonstrukcija Parka u Trgovišću-prijavljeno na natječaj LAGA PRIZAG T.O.2.1.1. Ulaganje u pokretanje, poboljšanje ili proširenje lokalnih usluga za ruralno stanovništvo, uključujući slobodno vrijeme i kulturne aktivnosti, ostalu povezanu infrastrukturu te turističku infrastrukturu
  + izgradnja nogostupa uz PŠ Hrašćina –prijavljeno na natječaj MUP-a ˝Za sanaciju opasnih mjesta kroz nacionalni plan sigurnosti cestovnog prometa RH za razdoblje od 2021. do 2030.˝
  + izgradnja Društvenog doma Hrašćina
  + projektiranje i izgradnja Društvenog doma Kraljevec
  + kupnja zemljišta i izrada projektne dokumentacije za izgradnju Edukativnog centra-Vidikovac
  + uređenje nerazvrstanih cesta
  + cesta Rogini-Žugci
  + prijavljeno uređenje šumskog puta Maretić-Vrbovo-Husinec preko Ministarstva regionalnog razvoja i fondova EU
  + uređenje parkirališta ispred vijećnice i Doma zdravlja
  + izgradnja mreže javne rasvjete, te proširenje i modernizacija iste na području cijele Općine te nabava božićnih ukrasa
  + izgradnja sistema fekalne i oborinske odvodnje uTrgovišću
  + projektiranje, uređenje i opremanje dječjeg igrališta u Mjesnim odborima:Trgovišće, Hrašćina, Vrbovo, Husinec i Kraljevec,
  + niz "malih akcija" u suradnji sa Mjesnim odborima na uređenju i poboljšanju komunalne infrastrukture
  + uređenje javnih površina
  + obnova Pila sv. Marko u Domovcu i Pila sv. Trojstva u Vrbovu,
  + nastavak obnove Mlina Tomašković
  + uređenje mrtvačnice i okoliša groblja
  + izmjene prostornoga plana
  + dovršetak projekta zapošljavanja žena O.Hrašćina „Želim dostojanstvenu starost“ (Projekt financira Europska unija iz Europskog socijalnog fonda“
  + nastavak sufinanciranja rada udruga
  + briga o djeci, školarcima i studentima

Nastojimo sa skromnim sredstvima zadovoljiti sva područja koja su zakonom stavljena u nadležnost jedinica lokalne samouprave, iako se možda uvijek ne čini da je tako. Teško je svima udovoljiti, ali nastojimo uvidjeti probleme, potrebe, prijedloge i sugestije te u skladu sa financijskim mogućnostima poduzeti potrebne radnje u svrhu poboljšanja uvjeta naših žitelja.

**Za sva pitanja, prijedloge, sugestije i suradnju stojimo na raspolaganju: ja – Vaš načelnik, Predsjednica Općinskog vijeća i Jedinstveni upravni odjel. Pozivamo sve predstavnike zainteresirane javnosti da putem obrasca za javno savjetovanje dostave svoje prijedloge i komentare na predloženi Nacrt.**

Na temelju članka 39. Zakona o proračunu („Narodne novine“ broj 87/08,136/12 i 15/15.) i članka 40. Statuta općine Hrašćina („Službeni glasnik KZŽ“ br. 18/09, 5/12, 11/13,10/18, 15/20, 16/21), Načelnik Općine Hrašćina predlaže Općinskom vijeću na usvajanje:

**PRIJEDLOG FINANCIJSKOG PLANA OPĆINE HRAŠĆINA ZA 2022. GODINU**

**I PROJEKCIJU PLANA ZA 2023. I 2024. GODINU**

|  |  |  |  |
| --- | --- | --- | --- |
| **A) RAČUN PRIHODA I RASHODA** | **PRORAČUN ZA 2022. GODINU** | **Projekcija plana za**  **2023. godinu** | **Projekcija plana za**  **2024. godinu** |
| **PRIHODI UKUPNO** | **12.306.951,25** | **18.273.400,00** | **14.900.000,00** |
| 1. PRIHODI POSLOVANJA | **12.106.951,25** | **18.173.400,00** | **14.900.000,00** |
| 2. PRIHODI OD PRODAJE NEFIN. IMOV. | 200.000,00 | 100.000,00 | 0,00 |
| **RASHODI UKUPNO** | **12.006.926,25** | **18.273.400,00** | **14.900.000,00** |
| 3. RASHODI POSLOVANJA | 3.045.920,00 | 4.080.570,00 | 4.180.270,00 |
| 4. RASHODI ZA NABAVU NEFIN. IMOV. | 8.961.006,25 | 14.192.830,00 | 10.719.730,00 |
| 5. RAZLIKA – VIŠAK/MANJAK | 300.025,00 | 0,00 | 0,00 |
|  |  |  |  |
| UKUPAN DONOS VIŠKA/MANJKA IZ PRETHODNE (IH) GODINA | 0,00 | 0,00 | 0,00 |
| VIŠAK/MANJAK IZ PRETHODNE (IH) GODINA KOJI ĆE SE POKRITI/RASPOREDITI | 0,00 | 0,00 | 0,00 |
| **B) RAČUN ZADUŽIVANJA** |  |  |  |
| 1. PRIMICI OD FINANANCIJSKE IMOVINE I ZADUŽIVANJA | 0,00 | 0,00 | 0,00 |
| 2. IZDACI ZA FINANCIJSKU IMOVINU I ZADUŽIVANJE | 300.025,00 | 0,00 | 0,00 |
| 3. NETO FINANCIRANJE | 300.025,00 | 0,00 | 0,00 |
|  |  |  |  |
| **C) PRORAČUN UKUPNO** |  |  |  |
| 1. PRIHODI I PRIMICI UKUPNO | **12.306.951,25** | **18.273.400,00** | **14.900.000,00** |
| 2. RASHODI I IZDACI UKUPNO | **12.306.951,25** | **18.273.400,00** | **14.900.000,00** |

|  |  |  |  |
| --- | --- | --- | --- |
| **A) PRIHODI** |  |  |  |
| ***6 PRIHODI*** | **12.106.951,25** | **18.273.400,00** | **14.900.000,00** |
| **61 PRIHODI OD POREZA** | **2.378.009,38** | **2.392.200,00** | **2.476.800,00** |
| 611 Porez i prirez na dohodak | 2.275.009,37 | 2.284.200,00 | 2.374.800,00 |
| 613 Porez na imovinu | 91.000,00 | 94.000,00 | 86.000,00 |
| 614 Porezi na robu i usluge | 12.000,00 | 14.000,00 | 16.000,00 |
| **63 POMOĆI** | **9.311.687,00** | **15.315.000,00** | **11.893.000,00** |
| 633 Pomoći iz proračuna | 2.064.616,87 | 7.120.000,00 | 8.919.000,00 |
| 634 Pomoći od ostalih subjekata unutar proračuna (HZZ, HZZO,…) | 885.000,00 | 820.000,00 | 174.000,00 |
| 638 Pomoći temeljem prijenosa EU sredstava | 6.500.000,00 | 7.375.000,00 | 2.800.000,00 |
| **64 PRIHODI OD IMOVINE** | **2.700,00** | **2.700,00** | **2.700,00** |
| 641 Prihodi od financijske imovine | 100,00 | 100,00 | 100,00 |
| 642 Prihodi od nefinancijske imovine | 2.600,00 | 2.600,00 | 2.600,00 |
| **65 PRIHODI OD UPRAVNIH I ADMIN. PRIST.** | **470.625,00** | **458.500,00** | **522.500,00** |
| 651 Administrativne pristojbe | 245.625,000 | 228.500,00 | 237.500,00 |
| 652 Prihodi po posebnim propisima | 5.000,00 | 5.000,00 | 5.000,00 |
| 653 Komunalne naknade i doprinosi | 220.000,00 | 225.000,00 | 280.000,00 |
| **66 PRIHODI OD PRODAJE ROBA I PRUŽ. USL.** | **5.000,00** | **5.000,00** | **5.000,00** |
| 663 Donacija od pravnih i fizičkih osoba | 5.000,00 | 5.000,00 | 5.000,00 |
| **68 KAZNE, UPR. MJERE I OSTALI PRIHODI** | **0,00** | **0,00** | **0,00** |
| 681 Kazne i upravne mjere | 0,00 | 0,00 | 0,00 |
| 683 Ostali prihodi | 0,00 | 0,00 | 0,00 |
| ***7 PRIHODI OD PRODAJE NEFINANCIJSKE IMOVINE*** | **200.000,00** | **100.000,00** | **0,00** |
| **71 PRIHOD OD PRODAJE NEPROIZVODNE DUGOTRAJNE IMOVINE** | **200.000,00** | **100.000,00** | **0,00** |
| 711 Prihod od prodaje materijalne imovine – prirodnih bogatstava | 200.000,00 | 100.000,00 | 0,00 |
| **8 PRIMICI OD ZADUŽIVANJA** | **0,00** | **0,00** | **0,00** |
| 84 Primici od zaduživanja | 0,00 | 0,00 | 0,00 |

|  |  |  |  |
| --- | --- | --- | --- |
| **B) RASHODI** |  |  |  |
| **3 RASHODI POSLOVANJA** | **3.045.920,00** | **4.080.570,00** | **4.180.270,00** |
| **31 RASHODI ZA ZAPOSLENE** | **625.100,00** | **1.110.300,00** | **1.456.100,00** |
| 311 Plaće – za zaposlene i javne radove | 521.000,00 | 905.000,00 | 914.000,00 |
| 312 Ostali rashodi za zaposlene | 29.000,00 | 67.000,00 | 75.000,00 |
| 313 Doprinosi na plaće | 75.100,00 | 138.300,00 | 126.500,00 |
| **32 MATERIJALNI RASHODI** | **1.631.720,00** | **2.056.570,00** | **1.810.470,00** |
| 321 Naknade troškova zaposlenima | 57.750,00 | 144.500,00 | 136.500,00 |
| 322 Rashodi za materijal i energiju | 380.400,00 | 460.400,00 | 439.900,00 |
| 323 Rashodi za usluge | 1.038.900,00 | 1.178.000,00 | 1.274.000,00 |
| 329 Ostali nespomenuti rashodi poslovanja | 154.670,00 | 273.670,00 | 276.670,00 |
| **34 FINANCIJSKI RASHODI** | **17.400,00** | **32.400,00** | **32.400,00** |
| 342 Kamate za primljene kredite i zajmove | 5.000,00 | 20.000,00 | 20.000,00 |
| 343 Ostali financijski rashodi | 12.400,00 | 12.400,00 | 12.400,00 |
| **35 SUBVENCIJE** | **6.000,00** | **6.000,00** | **6.000,00** |
| 352 Subvencije trg. dr, obrtnicima, malim i sred. poduz. | 6.000,00 | 6.000,00 | 6.000,00 |
| **36 POMOĆI DANE U INOZ. I UNUTAR PROR.** | **400.000,00** | **500.000,00** | **520.000,00** |
| 363 Pomoći unutar opće države | 400.000,00 | 400.000,00 | 420.000,00 |
| 366 Pomoći proračunskim korisnicima |  | 100.000,00 | 100.000,00 |
| **37 NAKNADE GRAĐANIMA I KUĆANSTVIMA** | **154.500,00** | **154.500,00** | **154.500,00** |
| 372 Naknade građanima i kućanstvima iz proračuna | 154.500,00 | 154.500,00 | 154.500,00 |
| **38 DONACIJE I OSTALI RASHODI** | **211.200,00** | **220.800,00** | **200.800,00** |
| 381 Tekuće donacije | 191.200,00 | 200.800,00 | 204.800,00 |
| 385 Izvanredni rashodi | 20.000,00 | 20.000,00 | 20.000,00 |
| 386 Kapitalne pomoći | 0,00 | 0,00 | 0,00 |
| **4 RASHODI ZA NABAVU NEFINAN. IMOVINE** | **8.941.006,25** | **14.192.830,00** | **10.719.730,00** |
| **41 RASHODI ZA NABAVU NEPR. DUGOTR. IM.** | **0,00** | **0,00** | **0,00** |
| **42 RASHODI ZA NABAVU PROIZV. DUG. IM.** | **5.155.881,25** | **10.442.830,00** | **10.719.730,00** |
| 421 Građevinski objekti | 5.090.881,25 | 9.252.830,00 | 10.549.730,00 |
| 422 Postrojenja i oprema | 35.000,00 | 40.000,00 | 20.000,00 |
| 426 Nematerijalna proizvedena imovina | 30.000,00 | 1.150.000,00 | 150.000,00 |
| **45 RASHODI ZA DOD. ULAG. NA NEF. IMOV.** | **3.805.125,00** | **3.750.000,00** | **0,00** |
| 451 Dodatna ulaganja na građevinskim objektima | 3.805.125,00 | 3.750.000,00 | 0,00 |
| **5 IZDACI ZA FINANCIJSKU IMOVINU** | 300.025,00 | **0,00** | **0,00** |
| 54 Otplata glavnice primljenih zajmova | 300.025,00 | 0,00 | 0,00 |
| 544 Otplata glavnice primljenih zajmova | 130.025,00 | 0,00 | 0,00 |
| 547 Otplata zajmova od drugih razina vlasti | 170.000,00 |  |  |

Proračun Općine Hrašćina za 2022. godinu i projekcija za 2023.- 2024.g. objavit će se u "Službenom glasniku Krapinsko-zagorske županije" i stupa na snagu osmog dana od objave, a primjenjuje se od 01.01.2022. godine.

OPĆINSKI NAČELNIK

BRANKO TUKAČ